**SINTEZA RECOMANDĂRILOR**

la proiectele:

* + - **Analiza pieţei accesului utilizatorilor finali, persoane fizice şi juridice, la un post fix din reţeaua publică de telefonie;**
    - Hotărârea Consiliului de Administraţie al ANRCETI cu privire la măsurile de reglementare preventivă a pieței accesului utilizatorilor finali, persoane fizice şi juridice, la un post fix din reţeaua publică de telefonie;

**Perioada consultării publice:**

**3 noiembrie 2015 – 20 noiembrie 2015**

Proiectul de hotărâre al Consiliului de Administraţie al ANRCETI cu privire la măsurile de reglementare preventivă a pieței accesului utilizatorilor finali, persoane fizice şi juridice, la un post fix din reţeaua publică de telefonie, precum şi proiectul de Analiză a pieţei accesului utilizatorilor finali, persoane fizice şi juridice, la un post fix din reţeaua publică de telefonie (Iteraţia III, 2015) au fost expuse consultării publice pe pagina de Internet a ANRCETI în perioada 3 noiembrie 2015 – 20 noiembrie 2015.

În adresa ANRCETI, în decursul perioadei de consultare, au parvenit comentarii şi recomandări la proiectele menţionate doar din partea S.A.”Moldtelecom”.

1. **COMENTARIILE ŞI PROPUNERILE S.A.”MOLDTELECOM”**

Cu referință la proiectul de analiză a pieței accesului utilizatorilor finali, persoane fizice şi juridice, la un post fix din reţeaua publică de telefonie (piața nr.1) și la proiectul de hotărâre al Consiliului de Administraţie al ANRCETI cu privire la măsurile de reglementare preventivă a pieței nr. 1, Vă comunicăm următoarele:

1. Comentariile la analiza pieței nr. 1 sunt următoarele:
2. Pct. 2.3 „Definirea pieței” - raționamentul Agenției este că din punct de vedere al utilității pentru utilizatorii finali, accesul la o rețea publică de telefonie presupune posibilitatea de a primi și de a iniția apeluri, precum și de a beneficia de alte servicii suplimentare ce pot fi furnizate prin intermediul liniei de acces.

Ținem să menționăm că, analizând datele conectărilor la rețeaua de telefonie fixă, atestăm faptul că accesul utilizatorilor la un punct fix este tot mai des utilizat pentru a obține acces la alte servicii decât telefonie, și anume: acces la internet, IP-TV. În primele 10 luni ale a. 2015 circa 17% din numărul total de conectări noi la rețeaua fixă au fost solicitări doar de conectare la servicii broadband, acestea nefiind servicii suplimentare furnizate prin intermediul liniei de acces.

**Comentariul ANRCETI:**

**Se acceptă.** ANRCETI a efectuat completările necesare în proiectul analizei.

1. Pct. 3.1 “Evaluarea cotei de piață”, pct. 3.2.1 – în text este menționat că cota de piață la serviciile de telefonie fixă ale S.A.”Moldtelecom” în funcție de abonați, în 2014, reprezintă 94,1%, însă, în fig. 4 cota de piață este 90,16%. Prin urmare nu este o corelație între datele din context cu cele din figură.

**Comentariul ANRCETI:**

**Se acceptă.** ANRCETI a efectuat rectificările necesare în proiectul analizei.

1. Comentariile la proiectul de hotărâre a Consiliului de Administraţie al ANRCETI cu privire la măsurile de reglementare preventivă a pieței nr.1 sunt următoarele:
2. Pct. 5 din proiectul Hotărârii a-l completa la sfârșit cu următoarea sintagmă:

*“cu modificarea și completarea unor puncte conform Anexei.”*

**Comentariul ANRCETI:**

**Se acceptă.**

1. Propunem modificarea p. 7 din Anexa la Hotărârea Consiliului de Administrație al ANRCETI nr. 12 din 25.05.2012, și anume:
2. Excluderea din lista serviciilor de telefonie fixă reglementate a apelurilor internaționale de plecare (aliniatul 3), deoarece pe acest segment de piață există concurență efectivă, fapt confirmat și de raportul ANRCETI vizând evoluția pieței de comunicații electronice pentru anii 2013-2015. Ponderea S.A.”Moldtelecom” pe piața apelurilor internaționale în 2013 constituia 7,8%, iar în 2014 – doar 6,5%, tendința de scădere continua și în 2015, ceea ce denotă că S.A.”Moldtelecom” nu este furnizor cu putere semnificativă pe acest segment de piață. Subiectul dat a fost abordat anterior prin scrisoarea S.A.”Moldtelecom” nr. 01-10-01/4883 din 20.05.2014.

**Comentariul ANRCETI:**

**Se acceptă.** Ponderea traficului internațional de plecare inițiat din rețeaua de telefonie fixă a S.A.”Moldtelecom” din totalul traficului internațional de plecare inițiat în rețelele de telefonie fixă și mobilă, conform datelor din rapoartelor statistice prezentate ANRCETI de furnizorii de servicii și/sau rețele de comunicații electronice este:

|  |  |  |  |  |
| --- | --- | --- | --- | --- |
| **Perioada** | **2012** | **2013** | **2014** | **9 luni 2015** |
| **Cota de piață S.A."Moldtelecom"** | **26.9%** | **23.2%** | **18.1%** | **15.2%** |

Având în vedere de cota de piață a S.A.”Moldtelecom” și dinamica (scăderea) acestei prezentate în tabel, ANRCETI consideră că există suficientă presiune pe acest segment de piață atât din partea furnizorilor de telefonie mobilă, cât și din partea serviciilor OTT (over the top) pentru realizarea apelurilor internaționale, rețelelor sociale și altor servicii bazate pe acces la Internet.

Ținând cont de cele menționate, ANRCETI a exclus sintagma “şi internaţionale de plecare” de la liniuța a șasea din pct. 7 al obligaţiilor speciale preventive impuse S.A.”Moldtelecom”

1. Excluderea aliniatului 6 “Tarife pentru apeluri către numere non-geografice scurte, cu excepția apelurilor spre numere a căror apelare este stabilită gratuită pentru utilizatori prin legislație și/sau reglementări”. În conformitate cu pct. 14 din PNN, codurile și numerele naționale scurte sunt numere non-geografice și se utilizează pentru furnizarea serviciilor armonizate la nivel European, servicii non-comunicații, servicii cu tarif special (Premium Rate) etc., respective și modalitatea de tarifare a apelurilor spre aceste numere este diferită. Spre exemplu, apelurile spre numerele naționale scurte sunt apeluri naționale și prin urmare, acestea ar trebui tarificate conform tarifelor stabilite pentru apeluri naționale (interurbane), cu excepția apelurilor spre numere a căror apelare este gratuită pentru utilizatori prin legislație și/sau reglementări și apelurilor spre numerele scurte pentru servicii cu tarif special “1500-1559” tarificate conform tarifelor stabilite de către prestatorul de conținut.

**Comentariul ANRCETI:**

**Se acceptă parțial.** Luând în considerare Ordinul ministrului tehnologiei informaţiei şi comunicaţiilor nr. 57  din  02.07.2014 cu privire la modificarea şi completarea Planului Naţional de Numerotare (aprobat prin [Ordinul ministrului tehnologiilor informaţionale şi comunicaţiilor nr.15 din 4 martie 2010](file:///C:\Users\Admin\AppData\Local\Microsoft\Windows\Temporary%20Internet%20Files\Content.Outlook\JVC3VLFX\TEXT=DE452010030415)) prin care numerele scurte “1500-1559” au fost alocate pentru servicii cu tarif special (Premium rate), ANRCETI a completat la sfârșitul liniuței a șasea din pct. 7 cu sintagma “și a apelurilor spre numere scurte pentru servicii cu tarif special (Premium rate) “1500-1559””.